ડૉ. વિનાયક સેન નામના શખ્સ છત્તીસગઢમાં ખુલ્લંખુલ્લા માઓવાદી પ્રવૃત્તિઓમાં સંડોવાયેલા હતા. તેઓ નકસલીઓને ગુપ્ત માહિતી પહોંચાડતા હતા અને નકસલીઓ આ માહિતીને આધારે ભાંગફોડ, હત્યાઓ અને વિસ્ફોટો કરતા હતા. નકસલીઓને માહિતી પહોંચાડવાના કાર્યમાં તેઓ રંગે હાથ પકડાઈ ગયા. તેમના પર કેસ ચાલ્યો. પુરાવા પ્રાપ્ત થતાં છત્તીસગઢની સેસન્સ કોર્ટે વિનાયક સેનને જન્મટીપની સજા કરી. ૨૦૦૭થી છત્તીસગઢ સરકારે તેમને બે વર્ષ માટે જેલમાં પૂરેલા. ૨૦૦૯માં સુપ્રીમ કોર્ટે તેમને જામીન આપ્યા. માઓવાદીઓએ વિનાયકને મુક્ત કરાવવા પોસ્ટર્સ લગાવ્યાં.